सारा अली खान ने शेयर किया हिमाचल ट्रिप का मजेदार वीडियो
Bollywood Actress Sara Ali Khan Himachal Pradesh Trip - बॉलीवुड एक्ट्रेस सारा अली खान हाल ही में अपनी हिमाचल ट्रिप से वापस आ गई हैं, जहां उन्होंने खूब एंजॉय किया है, अब ट्रिप से ही जुड़ा एक वीडियो एक्ट्रेस
बॉलीवुड एक्ट्रेस सारा अली खान हाल ही में अपनी हिमाचल ट्रिप से वापस आ गई हैं, जहां उन्होंने खूब एंजॉय किया है, अब ट्रिप से ही जुड़ा एक वीडियो एक्ट्रेस ने अपने इंस्टाग्राम अकाउंट पर शेयर किया है। इस वीडियो में सारा जमकर मस्ती करते हुए नजर आईं। वीडियो की शुरुआत में वह एंकरिंग करते हुए अपने दर्शकों को बता रही हैं कि उन्होंने इस ट्रिप पर क्या-क्या किया है।
स्टॉल पर बनाई मसालेदार मैगी
सारा के इस वीडियो में उन्होंने अपना सारा का सारा खाना दिखाया है जो उन्होंने खुद अपने हाथों से बनाया है। वीडियो में वह कहती हैं, 'नमस्ते दर्शकों, लाहौल-स्पीति वैली में आपका स्वागत है।' फिर इसके बाद सारा एक स्टॉल पर मैगी बनाती हुई नजर आ रही हैं। उन्होंने बताया की वह मसालेदार मैगी बना रही हैं और इसके साथ वो मसालेदार कुरकुरे खाने वाली हैं।
चूल्हे में बनाई मक्के की रोटी 
इसके बाद वह चूल्हे के पास बैठी सरसों का साग परोसती दिख रही हैं। वीडियो में सारा ने बताया की कि वह सरसों का साग और गरमागरम क्रिस्पी मक्के की रोटी खाने वाली हैं। और अपने हाथ से मक्के की रोटी चूल्हे पर खुद ही बनाती हैं। वीडियो के आखिरी में सारा हिमाचल के सिसु गांव को अब अलविदा कह रही हैं। इसी के साथ उन्होंने एक मजेदार शायरी भी बोली।
सारा ने लिखी एक मजेदार कविता
एक्ट्रेस ने अपने इस वीडियो को शेयर करते हुए हमेशा की तरह एक मजेदार कविता भी लिखी है। उन्होंने लिखा, 'नमस्ते दर्शकों, काश मेरा नाम सारा अली खाना होता , ये एक बिंजिंग का बहाना होता.. जमाने की परवाह किए बिना... पहाड़ी खाने का नॉनस्टॉप तराना... सरसों का साग में खाती जावा.. ओह माय मक्की किन्ना तैनू चाहा।' उनके इस अंदाज को फैंस सोशल मीडिया पर खूब पंसद कर रहे हैं।
